Παπαδάτου Αιτωλοακαρνανίας

Η Παπαδάτου ή ο Παπ(π)αδάτος είναι χωριό του Δήμου Ξηρομέρου στην Αιτωλοακαρνανία. Σύμφωνα με την απογραφή του 2011 έχει 443 κατοίκους«ΦΕΚ αποτελεσμάτων ΜΟΝΙΜΟΥ πληθυσμού Απογραφής 2011», σελ. 10725 (σελ. 251 του pdf). Βρίσκεται στο δυτικό τμήμα του Νομού Αιτωλοακαρνανίας και νοτιοδυτικά της λίμνης Αμβρακίας. Είναι χτισμένη πάνω σε ένα βραχώδες ύψωμα, παρακλάδι των Ακαρνανικών βουνών στην νοτιοανατολική πλευρά τους, με υψόμετρο 320 μέτρα.

 Ονομασία 
Το όνομα του χωριού δεν είναι απόλυτα εξακριβωμένο από που προήλθε. Το ίδιο ακριβώς συμβαίνει και με τη χρονολόγηση της ίδρυσής του. Σύμφωνα με την τοπική προφορική παράδοση,Κόκκαλης, σελ 51 το χωριό πήρε το όνομά του από τον πρώτο κάτοικο που εγκαταστάθηκε μόνιμα στη σημερινή τοποθεσία του χωριού το 1400 περίπου, ο οποίος ονομάζονταν Παπαδάτος και καταγόταν από την Κεφαλλονιά.

 Ίδρυση 
Δεν υπάρχουν ακριβείς πληροφορίες για τη χρονολογία ίδρυσης του χωριού. Είναι όμως απόλυτα εξακριβωμένο ότι υπήρχε πριν το 1761. Πριν από την εποχή αυτή υπήρχαν και οι οικισμοί Αννίνου και Γαρδί κοντά στην περιοχή του χωριού, ενώ κάποιοι άλλοι γειτονικοί οικισμοί, όπως του Αγίου Στεφάνου, της Παναγιάς είναι παλαιότεροι, ίσως της εποχής του Δεσποτάτου της Ηπείρου. Ένα προικοσύμφωνο του 1551 ενθαρρύνει το συμπέρασμα ότι το χωριό συγκροτήθηκε γύρω στο 1400. Δύο ξένοι περιηγητές που πέρασαν από το το χωριό, οι Πουκεβίλ και Ληκ, αναφέρουν, ο μεν πρώτος, ότι προεπαναστατικά (πριν το 1821) η Παπαδάτου είχε μόνο 20 οικογένειες, ο δε δεύτερος, ότι η Παπαδάτου το 1809 περιελάμβανε λίγα σπίτια.Κόκκαλης, σελ 52.

 Πηγές 
Βιβλίο: Η Παπαδάτου Ξηρομέρου Αιτωλοακαρνανίας. Κυριάκου Ερρίκου Κόκκαλη, Αθήνα, 1992

 Εξωτερικοί σύνδεσμοι 
Παπαδατιώτικα Νέα - Πολιτιστικός Σύλλογος Παπαδαταίων

 Παραπομπές 

Κατηγορία:Δήμος Ξηρομέρου
Κατηγορία:Χωριά της περιφερειακής ενότητας Αιτωλοακαρνανίας